CELEX: 62008TN0296
Language: mt
Date: 2008-07-28 00:00:00
Title: Kawża T-296/08: Rikors ippreżentat fit- 28 ta' Lulju 2008 — Berliner Institut für Vergleichende Sozialforschung vs Il-Kummissjoni tal-Komunitajiet Ewropej

27.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/19
            
         Rikors ippreżentat fit-28 ta' Lulju 2008 — Berliner Institut für Vergleichende Sozialforschung vs Il-Kummissjoni tal-Komunitajiet Ewropej
   (Kawża T-296/08)
   (2008/C 247/38)
   Lingwa tal-kawża: Il-Ġermaniż
   Partijiet
   
      Rikorrent: Berliner Institut für Vergleichende Sozialforschung eV (Berlin, il-Ġermanja) (rappreżentant: U. Claus, avukat, bħala aġent,)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               Tannulla d-Deċiżjoni tal-Kummissjoni tat-23 ta' Mejju 2008 li tagħti ħlas definittiv taħt il-programm 'Indikaturi ta' integrazzjoni u bdil ġenerazzjonali' fuq il-bażi tal-ftehim finanzjarju JLS/2004/INTI/077, safejn l-applikazzjoni tar-rikorrent għal ħlas finali ta' EUR 59 592,77, li jeċċedi l-ammont awtorizzat, ġiet miċħuda;
            
         
               —
            
            
               tikkundanna il-Kummissjoni għall-ispejjeż.
            
         Motivi u argumenti prinċipali
   Ir-rikorrent u l-Kummissjoni ffirmaw ftehim f'Mejju 2005 dwar il-promozzjoni ta' proġett fil-kuntest tal-programm INTI. Bl-ittra tat-23 ta' Mejju 2008, il-konvenuta tat lir-rikorrent ħlas finali inqas minn dak li dan ta' l-aħħar applika għalih. Dan ir-rikors jirrigwarda ċ-ċaħda ta' l-applikazzjoni tiegħu għall-ħlas ta' l-ispejjeż li jeċċedu s-somma awtorizzata.
   Ir-rikorrent jasserixxi, in sostenn tar-rikors tiegħu, l-infondatezza ta' l-opinjoni tal-Kummissjoni li tibdil fil-parteċipanti tal-proġett wara l-konklużjoni ta' ftehim finanzjarju huwa biss possibbli jekk jintlaħaq ftehim dwar bdil xieraq. Dan huwa dovut għall-fatt li dispożizzjoni għal dan il-għan mhuwiex inkluż fil-ftehim finanzjarju. Barra minn dan, il-Kummissjoni rrifjutat li tagħraf spejjeż minħabba raġunijiet differenti, li huma inkompatibbli mal-ftehim finanzjarju u mal-prattika preċedenti ta' l-istituzzjoni.